Árni Finnsson , formaður Náttúruverndarsamtaka Íslands . mbl.is / Hari Náttúruverndarsamtök Íslands og Clean Arctic Alliance lýsa yfir ánægju sinni með nýja reglugerð sem umhverfisráðherra gaf út á föstudag með það að markmiði að takmarka innan 12 mílna lögsögu landsins mengun frá skipum sem inniheldur mikið magn af brennisteini . Þetta kemur fram í tilkynningu . Samtökin benda þó á að í reglugerðinni er að finna lagalega smugu sem gerir skipafélögum og útgerðarmönnum kleift að halda áfram að brenna svartolíu líkt og ekkert hafi í skorist og þar með menga með bruna svartolíu svo lengi sem þau notist við hreinsunartæki ( scrubber ) sem tekur burt brennisteininn . „ Þessi nýja reglugerð til að takmarka útblástur á brennisteini sem inniheldur mikið magn brennisteinsagna er jákvætt skref en reglugerðin bannar ekki losun sótagna ( black carbon ) sem hraða bráðnun íss og jökla á norðurslóðum og um leið loftslagsbreytingum , ” sagði Árni Finnsson , formaður Náttúruverndarsamtaka Íslands . „ Eina raunhæfa lausnin er að Ísland banni algjörlega bruna og flutning á svartolíu innan eigin landhelgi ( 12 sjómílur ) áður en samkomulag næst um alþjóðlegt bann á vettvangi Alþjóðasiglingamálastofnunarinnar ( IMO ) . IMO tekur í vaxandi mæli þátt í umræðunni um bann við svartolíu , “ bætir hann við . Náttúruverndarsamtök Íslands og Clean Arctic Alliance skora á ríkisstjórn Íslands að banna alla umferð skipa sem brenna eða flytja svartolíu innan 12 mílna landhelgi .